# PREDMET: FIZIKA

# UČITELJ: Enes Bećirović

## RAZRED: 7. – 8.

|  |  |
| --- | --- |
| **OCJENA** | **USVOJENOST PROGRAMSKIH SADRŽAJA** |
| ODLIČAN (5) | Reproducira, razumije, nadograđuje stečena znanja. Samostalno obrazlaže sadržaj navodeći i vlastite primjere, rješava i složenije probleme i zadatke. Jako dobro poznaje fizičku simboliku, povezuje stečena znanja sa sadržajima iz drugih predmeta. Može prenositi svoja znanja drugima te je jasan i siguran u izlaganju nastavnih sadržaja. Uči s razumijevanjem i ima razvijeno logičko zaključivanje. Aktivan pri učenju novog gradiva. |
| VRLO DOBAR (4) | Reproducira i razumije obrađene sadržaje. Poznaje i nadograđuje stečena znanja. Sadržaj obrazlaže uglavnom samostalno koristeći zadane primjere i samostalno rješava probleme i zadatke. Dobro poznaje fizičku simboliku, povezuje zadane podatke. Uz malu pomoć učitelja povezuje sadržaje i s drugim predmetima. Pomalo nesiguran u odgovaranju. Aktivan na satu. |
| DOBAR (3) | Učenik reproducira i prepoznaje osnovne pojmove. Razumije osnovni sadržaj, ali je površan u njegovoj primjeni. Sadržaj može obrazložiti koristeći zadane primjere, ali uz pomoć učitelja. Poznaje osnovne formule i fizičku simboliku, samostalno rješava jednostavne zadatke. Prisutne povremene pogreške prilikom rada. |
| DOVOLJAN (2) | Učenik djelomično prepoznaje i reproducira osnovne pojmove. Djelomično razumije sadržaj, ali ga ne zna primijeniti niti obrazložiti koristeći zadane primjere. Poznaje osnovne formule i fizičku simboliku, ali često griješi prilikom samostalnog rješavanja jednostavnih zadataka. Iznošenje gradiva je površno i nesigurno. Potrebna je pomoć učitelja pri radu. |
| NEDOVOLJAN (1) | Učenik ne razumije i ne prepoznaje nastavni sadržaj i nije ga u stanju samostalno reproducirati. Na pitanja ne odgovara ili odgovara nejasno. Osnovne formule i fizičke simbole ne poznaje i ne može samostalno rješavati jednostavne zadatke. Učenik odbija suradnju. |
| **OCJENA** | **PRAKTIČAN RAD** |
| ODLIČAN (5) | Sve postavljene zadatke obavlja uredno, samoinicijativno služeći se dodatnim sadržajima. |
| VRLO DOBAR (4) | Radna bilježnica, zadaće i učenički radovi riješeni uredno. Zainteresiran za nastavne sadržaje, što pokazuje aktivnošću na satu. |
| DOBAR (3) | Radna bilježnica i učenički radovi riješeni uredno ali bez problemskih zadataka. Postavljene zadatke obavlja površno. |
| DOVOLJAN (2) | Radna bilježnica i zadaće nisu u potpunosti riješeni i uredni. Sudjeluje u radu uz poticaj učitelja. Pasivno prati nastavu. |
| NEDOVOLJAN (1) | Ne rješava zadaće. Ometa nastavu, ne prati događanja na satu. Ne sudjeluje u radu i ne obazire se na upozorenja učitelja. |
| **OCJENA** | **PRIMJENA ZNANJA I VJEŠTINA** |
| ODLIČAN (5) | Znanje primjenjuje brzo, prikladno i točno. Samostalno i točno rješava sve problemske situacije. |
| VRLO DOBAR (4) | Znanje primjenjuje umjereno brzo i uz povremenu pomoć nastavnika. Uglavnom točno rješava nove problemske situacije. |
| DOBAR (3) | Usvojeno gradivo obrazlaže djelomično. Učenik samostalno rješava poznate probleme. |
| DOVOLJAN (2) | Obrazlaže gradivo nepotpuno i površno. Rješava najjednostavnije zadatke i uz pomoć dolazi do točnih odgovora. |
| NEDOVOLJAN (1) | Obrazlaže gradivo nesuvislo i bez ikakve logike. Ne rješava ni najjednostavnije zadatke. |